Stećak u Baljvinama
<s>Stećak u Baljvinama, opština Mrkonjić Grad,  Bosna i Hercegovina.</s><s>Nekropola je i nacionalni spomenik BiH.</s>

<s>Lokacija 
Naselje Baljvine nalaze se pod planinom Čemernicom, visoko iznad kanjona Vrbasa kod Crne Rijeke, udaljeno od Mrkonjić-Grada oko 15 km  na sjeveroistok.</s><s>Položaj Baljvina reljefom je izolovan od saobraćajnica, a u blizini puta Banjaluka- Jajce.</s><s>Stećak se nalazi usred zaseoka Kocelji, selo Donje Baljvine,</s>

<s>Opis 
O stećku nema pisanih podataka.</s><s>Potiče iz perioda XIV-XV vijeka.</s>

<s>Stećak je ograđen, stoji usamljen na kraškoj livadi-pašnjaku velikoj 3 hektara.</s><s>Okolo  su kuće i makadamski put.</s><s>Zato mještani kažu da stoji  "na srid sela", i vjerovatno ga zato posebno tretiraju, tj. štite.</s><s>Mještani govore "čuči na srid sela od kako je Boga i svita, pa neka ga i sad...".</s><s>Njihov iskaz svjedoči o njegovoj drevnosti i nejasnom strahopoštovanju koje kod mještana izaziva.</s>

<s>Stećak je u obliku  sanduka dimenzija:1.6x0.70x1.25 m, pri dnu malo sužen.</s><s>Isklesan je od tvrdog lokalnog krečnjaka.</s>

<s>Orijentisan je dužom osom u pravcu zapad-istok.</s><s>Duže strane su ukrašene: južna - velikim, skoro zatvorenim prstenom "polumjeseca".</s><s>Sjeverna strana je ukrašena istim motivom polumjeseca, nešto manjim od onog na južnoj strani.</s><s>U istočnom gornjem uglu je mala rozeta.</s><s>Ukrasi su precizno isklesani u plitkom reljefu na gornjoj polovini stećka.</s>

<s>Literatura 
 Šefik Bešlagić, Sarajevo: “Veselin Masleša“, 1982.</s><s>STEĆCI – KULTURA I UMJETNOST
 Šefik Bešlagić, Sarajevo: Veselin Masleša, 1971.</s><s>STEĆCI, KATALOŠKO-TOPOGRAFSKI PREGLED
 Marko Vego,  Sarajevo: Izdanje Zemaljskog muzeja, knjiga III, 1964.</s><s>Zbornik srednjovjekovnih natpisa Bosne i Hercegovine.</s>

<s>Reference</s>

<s>B
Nacionalni spomenici u Mrkonjić Gradu
Donji Kraji</s>

